Վեցամսյա նախաքննությունից հետո ՀՀ գլխավոր դատախազությունը բնապահպանության նախարարության անունից մտել էր դատարան` 1998-ից «Vedanta»-ի կանադական գրանցմամբ «Sterlite Gold» դուստր ձեռնարկությանը տրված Սոթքի հանքավայրի շահագործման արտոնագիրն անվավեր ճանաչելու հայցով: 2007 թ. ընկերությունը հնդիկ սեփականատերերից գնեց «ԳեոՊրոՄայնինգ Գոլդ» ընկերությունը: Գործարքը կատարվել է վրացական «Մադնեուլի» ԲԸ-ի միջոցով: «Մադնեուլի» ԲԸ-ն ռուսական «Պրոմինվեստ» ընկերության դուստր ձեռնարկությունն է: Հիմնական սեփականատերերն են Սերգեյ Գեներալովը եւ Սիման Պովերենկինը: Գեներալովը Ռուսաստանի էներգետիկայի նախկին նախարարն է եւ Դումայի նախկին պատգամավոր: Սակայն այս բաժնետերերը հետագայում դուրս են մնացել: Եւ այսօր էլ հայտնի չէ, թե ովքեր են ընկերության իրական բաժնետերերը: